stanford-oval/wikipedia huggingface dataset:
วัยแสบสาแหรกขาด
การตอบรับ

ทีนิวส์สังคม เขียนว่า เป็นละครที่สะท้อนปัญหาสังคมได้อย่างดี สำนักงานคณะกรรมการการศึกษาขั้นพื้นฐานสั่งให้นักจิตวิทยาในโรงเรียนจำนวน 20 เขต นำละครเรื่องดังกล่าวมาเป็นต้นแบบในการแก้ปัญหา เริ่มจากปีการศึกษา 2559 โดยผลสำรวจความเห็นในโรงเรียนปทุมคงคา พบว่า ทั้งครูและนักเรียนต่างเห็นด้วยกับนโยบายนี้ ฝ่ายครูเห็นว่า นักจิตวิทยาจะช่วยวิเคราะห์ปัญหาได้ดีขึ้น ส่วนนักเรียนเห็นว่า นักจิตวิทยาจะทำให้มีช่องทางการปรึกษามากขึ้น จากเดิมที่ปรึกษากันเฉพาะในกลุ่มเพื่อน
ซึ่งละครเรื่องนี้ทางผู้จัด เอิน ณิธิภัทร์ ได้เปิดเผยกับผู้สื่อข่าวจากรายการเรื่องเล่าเช้านี้ในช่วงครอบครัวบันเทิงว่า มีแผนเตรียมจะทำละครภาค 2 ขึ้นมา และต่อมาก็ได้ทำภาค 2 ขึ้น โดยได้เปิดกล้องเมื่อวันที่ 18 มกราคม 2561 และจะออกอากาศในปลายเดือนมีนาคม 2562
รางวัลที่ได้รับ

รางวัลละครสร้างสรรค์สังคมไทย "รางวัลสื่อส่งเสริมสถาบันครอบครัว" จากงานวันครอบครัวประจำปี 2559 ของกรมกิจการสตรีและสถาบันครอบครัว กระทรวงการพัฒนาสังคมและความมั่นคงของมนุษย์
| รางวัล | สาขารางวัล | ผู้ได้รับการเสนอชื่อ | ผลการตัดสิน |
| --- | --- | --- | --- |
|  รางวัลโทรทัศน์ทองคำ  | ละครสะท้อนสังคมดีเด่น | วัยแสบสาแหรกขาด | ชนะ |
|  รางวัลโทรทัศน์ทองคำ  | ละครสร้างสรรค์สังคมดีเด่น | วัยแสบสาแหรกขาด | ชนะ |
|  รางวัลโทรทัศน์ทองคำ  | บทละครโทรทัศน์ดีเด่น | ณัฐิยา ศิรกรวิไล | เสนอชื่อเข้าชิง |
|  รางวัลไนน์เอ็นเตอร์เทน อวอร์ดส์ ครั้งที่ 10  | ละครโทรทัศน์แห่งปี | วัยแสบสาแหรกขาด | ชนะ |
|  คมชัดลึก อวอร์ด ครั้งที่ 14  | บทละครโทรทัศน์ยอดเยี่ยม | ณัฐิยา ศิรกรวิไล, กุศลิน เมฆวิภาค, ชญานิน, สายขิม, วาณี, กัลยาณมิตร | ชนะ |
|  คมชัดลึก อวอร์ด ครั้งที่ 14  | ผู้กำกับการแสดงยอดเยี่ยม | ศุภฌา ครุฑนาค | เสนอชื่อเข้าชิง |
|  รางวัลนาฏราช ครั้งที่ 8  | บทโทรทัศน์ยอดเยี่ยม | ณัฐิยา ศิรกรวิไล, กุศลิน เมฆวิภาค, ชญานิน, สายขิม, วาณี, กัลยาณมิตร | ชนะ |
แหล่งข้อมูลอื่น

วัยแสบสาแหรกขาด (2016) ที่สยามโซน
วัยแสบสาแหรกขาด โครงการ 2 (2019) ที่สยามโซน
เรื่องย่อละคร วัยแสบสาแหรกขาด เรื่องย่อ ละคร ช่อง 3 : Sanook
เรื่องย่อละคร วัยแสบสาแหรกขาด : MGR Online
เรื่องย่อละคร วัยแสบสาแหรกขาดโครงการ 2 : MGR Online
เรื่องย่อละครวัยแสบสาแหรกขาด โครงการ 2 : thairath
เรื่องย่อละคร วัยแสบสาแหรกขาด : drama.nangdee
เรื่องย่อละคร วัยแสบสาแหรกขาด โครงการ 2 : drama.nangdee
พรรคก้าวไกล
ประวัติ > พรรคร่วมพัฒนาชาติไทย

จดทะเบียนก่อตั้งพรรคเมื่อวันที่ 1 พฤษภาคม พ.ศ. 2557 ในชื่อว่า พรรคร่วมพัฒนาชาติไทย มีศักดิ์ชาย พรหมโท และสมพร ศรีมหาพรหม เป็นหัวหน้าพรรคและเลขาธิการพรรคคนแรก โดยมีที่ทำการพรรคแห่งแรกอยู่ที่ 29/2 หมู่ 14 ตำบลหนองนาคำ อำเภอเมืองอุดรธานี จังหวัดอุดรธานี พร้อมกับคำขวัญพรรคว่า "ร่วมพัฒนา พาชาติพ้นวิกฤต พิชิตภัยคอร์รัปชั่น ยึดมั่นความเป็นไทย"
ต่อมาในวันที่ 15 ธันวาคม พ.ศ. 2560 ศักดิ์ชายได้ยื่นหนังสือลาออกจากตำแหน่งหัวหน้าพรรค มีการแต่งตั้งสราวุฒิ สิงหกลางพล รองหัวหน้าพรรครักษาการในตำแหน่งหัวหน้าพรรค ในวันที่ 9 พฤศจิกายน พ.ศ. 2561 ทางพรรคได้จัดประชุมใหญ่เพื่อเลือกคณะกรรมการบริหารพรรคชุดใหม่ ที่ประชุมมีมติเลือก ธนพล พลเยี่ยม และอังกูร ไผ่แก้ว เป็นหัวหน้าพรรคและเลขาธิการพรรคคนใหม่ พร้อมกับประกาศใช้ข้อบังคับพรรคฉบับใหม่แทนฉบับเดิมโดยได้ย้ายที่ทำการพรรคจากสถานที่เดิมมาอยู่ที่ 31/107 หมู่ 6 ซอยชินเขต 2 แยก 15 ถนนงามวงศ์วาน แขวงทุ่งสองห้อง เขตหลักสี่ กรุงเทพมหานคร และเปลี่ยนคำขวัญของพรรคเป็น "ร่วมพัฒนา นำประชาให้หลุดพ้น ทำค่าของคนให้เท่าเทียม"
ประวัติ > พรรคผึ้งหลวง

ต่อมาธนพลได้ลาออกจากตำแหน่ง ทางพรรคร่วมพัฒนาชาติไทยจึงได้จัดการประชุมใหญ่สามัญ ครั้งที่ 1/2562 เมื่อวันที่ 19 มกราคม พ.ศ. 2562 ที่ประชุมมีมติให้เปลี่ยนชื่อพรรคเป็น พรรคผึ้งหลวง พร้อมกับประกาศใช้ข้อบังคับพรรคฉบับใหม่แทนฉบับเดิมโดยได้ย้ายที่ทำการพรรคจากที่เดิมไปอยู่ที่ 168/9 หมู่ 12 ตำบลนางั่ว อำเภอเมืองเพชรบูรณ์ จังหวัดเพชรบูรณ์ รวมถึงเปลี่ยนแปลงตราสัญลักษณ์ของพรรคและเลือกตั้งคณะกรรมการบริหารพรรคชุดใหม่แทนชุดเดิมจำนวน 10 คน ซึ่งที่ประชุมมีมติเลือกก้องภพ วังสุนทร และนวิรุฬห์ ชลหาญ เป็นหัวหน้าพรรคและเลขาธิการพรรคคนใหม่ พร้อมกับเปลี่ยนคำขวัญพรรคใหม่เป็น "พลิกประวัติศาสตร์ พลิกงบพัฒนา 90% สู่หมู่บ้าน/ชุมชน"
ใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พรรคผึ้งหลวงได้ส่งผู้สมัครลงเลือกตั้งด้วย แต่ได้คะแนนมหาชนรวมกันเพียง 12,576 คะแนนเท่านั้น
ต่อมาในวันที่ 8 กรกฎาคม พ.ศ. 2562 วิรุฬห์ได้ยื่นหนังสือลาออกจากการเป็นสมาชิกพรรคและเลขาธิการพรรค ทำให้คณะกรรมการบริหารพรรคเหลือทั้งสิ้น 9 คน พรรคผึ้งหลวงจึงจัดประชุมใหญ่วิสามัญของพรรค ครั้งที่ 2/2562 เมื่อวันที่ 7 ตุลาคม พ.ศ. 2562 ณ สำนักงานสาขาพรรคผึ้งหลวง จังหวัดขอนแก่น เพื่อเลือกเลขาธิการพรรคคนใหม่ ที่ประชุมมีมติเลือกเจษฎา พรหมดี ให้ดำรงตำแหน่งเลขาธิการพรรคคนใหม่
ประวัติ > พรรคร่วมพัฒนาชาติไทย (ยุคที่ 2)

หลังจากนั้นในวันที่ 7 ธันวาคม พ.ศ. 2562 พรรคผึ้งหลวงได้จัดประชุมใหญ่วิสามัญ ครั้งที่ 3/2562 ที่ โรงแรมโฆษะ จังหวัดขอนแก่น เพื่อแก้ไขข้อบังคับพรรค และเลือกคณะกรรมการบริหารพรรคชุดใหม่ โดยก่อนการลงมติก้องภพซึ่งเป็นหัวหน้าพรรคผึ้งหลวงได้ประกาศลาออกจากตำแหน่งหัวหน้าพรรคแต่ยังคงเป็นสมาชิกพรรคอยู่ และที่ประชุมมีมติเลือกธนพล พลเยี่ยม และอังกูร ไผ่แก้ว ให้กลับมาเป็นหัวหน้าพรรคและเลขาธิการพรรคสมัยที่ 2 พร้อมกับเปลี่ยนแปลงชื่อพรรคกลับไปเป็น พรรคร่วมพัฒนาชาติไทย อีกครั้ง และได้ย้ายที่ทำการพรรคกลับไปยังที่ทำการพรรคเดิมในสมัยที่ธนพลเป็นหัวหน้าพรรคสมัยที่ 1 โดยมีสถานที่ติดต่อชั่วคราวอยู่ที่ 757/14 หมู่บ้านมิตรภาพ ถนนอ่อนนุช 46 แขวงอ่อนนุช เขตสวนหลวง กรุงเทพมหานคร
ประวัติ > พรรคก้าวไกล

ต่อมาเมื่อวันที่ 19 มกราคม พ.ศ. 2563 พรรคร่วมพัฒนาชาติไทยได้จัดประชุมใหญ่สามัญ ครั้งที่ 1/2563 เพื่อแก้ไขข้อบังคับพรรค ชื่อพรรค ตราสัญลักษณ์พรรค และเลือกตั้งคณะกรรมการบริหารพรรคชุดใหม่ โดยที่ประชุมมีมติเปลี่ยนชื่อพรรคเป็น พรรคก้าวไกล และที่ประชุมพรรคมีมติเลือกราเชนธร์ ติยะวัชรพงศ์ และปีใหม่ รัฐวงษา เป็นหัวหน้าพรรคและเลขาธิการพรรคคนใหม่ แต่เมื่อวันที่ 18 กุมภาพันธ์ พ.ศ. 2563 ราเชนธร์ได้เสียชีวิตลงอย่างกระทันหัน ทำให้ปีใหม่ซึ่งเป็นเลขาธิการพรรคต้องรักษาการในตำแหน่งหัวหน้าพรรค
ต่อมาในเดือนมีนาคม พ.ศ. 2563 พิธา ลิ้มเจริญรัตน์ แถลงข่าวนำ ส.ส. ทั้ง 55 คนของอดีตพรรคอนาคตใหม่ที่ถูกศาลรัฐธรรมนูญสั่งยุบพรรคเข้าสังกัดพรรคก้าวไกลอย่างเป็นทางการ โดยที่ประชุมได้เลือกให้พิธาเป็นรักษาการประธาน สส. และแต่งตั้งวิโรจน์ ลักขณาอดิศร เป็นรักษาการโฆษกของกลุ่ม ต่อมาที่ประชุมพรรคมีมติเลือกพิธาเป็นหัวหน้าพรรค และเลือกชัยธวัช ตุลาธน อดีตรองเลขาธิการพรรคอนาคตใหม่ เป็นเลขาธิการพรรคคนใหม่ ต่อมาในวันเสาร์ที่ 30 เมษายน พ.ศ. 2565 พรรคก้าวไกลได้จัดประชุมใหญ่สามัญประจำปีของพรรคขึ้นโดยได้มีการปรับเปลี่ยนคณะกรรมการบริหารพรรคบางส่วน พร้อมกับแต่งตั้ง พริษฐ์ วัชรสินธุ เป็นผู้จัดการการสื่อสารและการรณรงค์นโยบายของพรรค
พิธากล่าวยืนยันว่า พรรคก้าวไกลจะสานต่ออุดมการณ์ของพรรคอนาคตใหม่ ไม่ว่าจะเป็นการ "ยึดมั่นประชาธิปไตย ต่อต้านการรัฐประหาร" และการ "ผลักดันนโยบายที่ก้าวหน้าต่อไป" ปดิพัทธ์ สันติภาดา สส. พรรคก้าวไกล ได้กล่าวว่าพรรคก้าวไกลจะเน้นทำงานการเมืองในสภาและในระดับประเทศเป็นหลัก และการที่คณะก้าวหน้าทำงานในการเมืองท้องถิ่นนั้น "ไม่ได้เป็นเชิงยุทธศาสตร์ทางการเมืองใด ๆ ทั้งสิ้น ในทางกลับกันแล้วคณะของคุณธนาธร และอาจารย์ปิยบุตร ควรจะได้ทำงานในสภา แต่เมื่อไม่เป็นเช่นนั้น ก็ต้องทำงานการเมืองด้านอื่นแทน อย่างการส่งผู้สมัครเลือกตั้งท้องถิ่น"
19 มิถุนายน พ.ศ. 2566 พรรคมีมติแต่งตั้ง ภคมน หนุนอนันต์ สส.บัญชีรายชื่อของพรรค และอดีตผู้สื่อข่าว Voice TV เป็นรองโฆษกพรรคคนล่าสุด
15 กันยายน พ.ศ. 2566 พิธาซึ่งถูกสั่งหยุดปฏิบัติหน้าที่สมาชิกสภาผู้แทนราษฎรในขณะนั้น ประกาศลาออกจากตำแหน่งหัวหน้าพรรค เพื่อเปิดโอกาสให้หัวหน้าพรรคคนใหม่ที่ปฏิบัติหน้าที่สมาชิกสภาผู้แทนราษฎรอยู่ ขึ้นดำรงตำแหน่งผู้นำฝ่ายค้านในสภาผู้แทนราษฎร โดยมีการประชุมใหญ่วิสามัญเพื่อเลือกกรรมการบริหารพรรคชุดใหม่เมื่อวันที่ 23 กันยายน และที่ประชุมมีมติเลือกชัยธวัช ตุลาธน เป็นหัวหน้าพรรคคนใหม่ ส่วนตำแหน่งเลขาธิการพรรคเป็นของอภิชาติ ศิริสุนทร และโฆษกพรรคเป็นของพริษฐ์ วัชรสินธุ นอกจากนี้ ยังมีการแต่งตั้งคณะที่ปรึกษาหัวหน้าพรรคก้าวไกล เพื่อขับเคลื่อนภารกิจของพรรคนอกสภาเป็นหลัก โดยมีพิธาเป็นประธานที่ปรึกษา และมีที่ปรึกษาอีก 2 คน คือ วีระยุทธ กาญจน์ชูฉัตร ทีมเศรษฐกิจของพรรค และ เดชรัต สุขกำเนิด ผู้อำนวยการศูนย์นโยบายเพื่ออนาคต ซึ่งชัยธวัชให้สัมภาษณ์ว่าการปรับเปลี่ยนกรรมการบริหารพรรคนี้เป็นเพียงการปรับเปลี่ยนเป็นการชั่วคราว และพร้อมลงจากตำแหน่งทั้งคณะเมื่อพิธากลับมาปฏิบัติหน้าที่สมาชิกสภาผู้แทนราษฎรอีกครั้ง
24 มกราคม พ.ศ. 2567 ศาลรัฐธรรมนูญวินิจฉัยว่า สมาชิกภาพ สส. ของพิธาไม่สิ้นสุดลงตามรัฐธรรมนูญ มาตรา 101 (6) ประกอบมาตรา 98 (3) ส่งผลให้พิธาได้กลับมาทำหน้าที่ สส. ตามปกติในทันที นอกจากนี้ พิธาได้แสดงความคิดเห็นว่า กรณีที่จะกลับมาดำรงตำแหน่งหัวหน้าพรรคอีกครั้งหรือไม่นั้น ขึ้นอยู่กับการประชุมพรรคในเดือนเมษายนปีเดียวกัน
บทบาททางการเมือง

พรรคก้าวไกลมีบทบาทในการเลือกตั้งครั้งแรก เริ่มจาก การเลือกตั้งสมาชิกสภาผู้แทนราษฎรจังหวัดสมุทรปราการ เขต 5 แทนตำแหน่งที่ว่าง พ.ศ. 2563 โดยส่งผู้สมัครคนใหม่ แทนที่ผู้สมัครคนเดิมที่เคยลงในนามพรรคอนาคตใหม่ ทำให้เกิดความไม่พอใจจากผู้สมัครคนเดิม แต่ก็ไม่ได้รับเลือกตั้ง จากนั้นก็ส่งผู้สมัครลงในการเลือกตั้งซ่อมอีก 2 ครั้ง โดยมี การเลือกตั้งสมาชิกสภาผู้แทนราษฎรจังหวัดชุมพร เขต 1 แทนตำแหน่งที่ว่าง พ.ศ. 2565 และ การเลือกตั้งสมาชิกสภาผู้แทนราษฎรกรุงเทพมหานคร เขต 9 แทนตำแหน่งที่ว่าง พ.ศ. 2565 แต่ก็ไม่ได้รับเลือกตั้งเช่นเดียวกัน
ใน พ.ศ. 2565 นักการเมืองพรรคเพื่อไทยบางคนกล่าวหาพรรคก้าวไกลที่ไม่ใช้วิธีการไม่เข้าร่วมประชุมเช่นกันว่าต้องการสูตรคำนวณ ส.ส. บัญชีรายชื่อแบบ "หาร 500" ขณะที่พิธายืนยันว่าพรรคสนับสนุน "สูตรหาร 100"
ในสมัยของสภาชุดที่ 25 พรรคก้าวไกลได้เสนอและผลักดันร่างกฎหมายเข้าสู่สภาเป็นจำนวนมาก เช่น ร่าง พ.ร.บ. คุ้มครองแรงงาน ร่าง พ.ร.บ.สุราก้าวหน้า และร่างกฎหมายสมรสเท่าเทียม นอกจากนี้ พรรคก้าวไกลมีนโยบายแก้ไขประมวลกฎหมายอาญา มาตรา 112 (ดูเพิ่ม) นอกจากนี้ยังมีแอปพลิเคชัน "ก้าวไกลทูเดย์" เพื่อรวบรวมกระแสทางโซเชียลมีเดียให้ประชาชนสามารถติดตามข้อมูลข่าวสารเกี่ยวกับพรรคได้
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคก้าวไกลชนะเลือกตั้งเป็นพรรคอันดับหนึ่ง โดยได้ที่นั่งในสภาจำนวน 151 ที่นั่ง แบบแบ่งเขต 112 ที่นั่ง แบบบัญชีรายชื่อ 39 ที่นั่ง ต่อมาในวันที่ 16 พฤษภาคม พ.ศ. 2566 หรือภายหลังการชนะเลือกตั้ง 2 วัน พรรคก้าวไกลนำโดย ณัฐพงษ์ เรืองปัญญาวุฒิ รองเลขาธิการฝ่ายพัฒนาระบบข้อมูลและดิจิทัล ได้สร้างห้องดิสคอร์ดในชื่อ "ก้าว Geek" เพื่อเป็นพื้นที่ในการระดมความคิดเห็นในการแก้ไขปัญหาประเทศในหลายประเด็น
24 กันยายน พ.ศ. 2566 พรรคก้าวไกลได้จัดงาน "ก้าวต่อไป ก้าวไกลทั้งแผ่นดิน" พริษฐ์ในฐานะโฆษกพรรค ได้นำเสนอการขับเคลื่อนนโยบายของพรรคในแต่ละด้านของ สส. ในพรรค โดยจะแบ่งการทำงานออกเป็น 15 ทีม เพื่อดูแลในงานด้านต่าง ๆ ที่เป็นประเด็นสำคัญในสังคม ตามความเชี่ยวชาญของ สส. แต่ละคนของพรรค ดังนี้
พัฒนาเศรษฐกิจ
เกษตร-ประมง
ที่ดิน
แรงงาน-สวัสดิการ
ท่องเที่ยว
เศรษฐกิจสร้างสรรค์
พัฒนาการเมือง
ความหลากหลาย
ทหาร-ตำรวจ
กระจายอำนาจ-ราชการ
สาธารณสุข
การศึกษา
คมนาคม
สาธารณูปโภค
สิ่งแวดล้อม
เมื่อวันที่ 3 ตุลาคม พ.ศ. 2566 กองทุนเพื่อการพัฒนาพรรคการเมือง สำนักงานคณะกรรมการการเลือกตั้ง เผยแพร่ข้อมูลผู้เสียภาษีเงินได้ที่แสดงเจตนาอุดหนุนภาษีให้กับพรรคการเมืองในปี พ.ศ. 2565 ซึ่งพบว่าประชาชนแสดงเจตนาอุดหนุนภาษีให้กับพรรคก้าวไกลมากที่สุด คือจำนวน 83,733 คน รวมจำนวนเงิน 39,991,672.23 บาท คิดเป็น 72% ของยอดภาษีทั้งหมดที่ประชาชนแสดงเจตนาอุดหนุนภาษีให้พรรคการเมือง และเป็นอันดับที่ 1 เป็นเวลา 3 ปีติดต่อกัน
พรรคก้าวไกลประกาศรับสมัครผู้สมัครรับเลือกตั้งนายกองค์การบริหารส่วนจังหวัด และสมาชิกสภาจังหวัด ซึ่งจะมีการเลือกตั้งต้นปี พ.ศ. 2568 โดยรอบแรกเปิดรับสมัคร 16 จังหวัด ซึ่งเป็นการปรับเปลี่ยนกลยุทธ์การเมือง ที่ไม่ได้มุ่งแค่การเมืองระดับชาติผ่านการเลือกตั้งใหญ่เท่านั้น แต่ยังลงไปถึงการเมืองท้องถิ่นทุกระดับ นายกและสมาชิกสภาองค์การบริหารส่วนจังหวัด, นายกและสมาชิกสภาองค์การบริหารส่วนตำบล และหากสมาชิกสภาร่างรัฐธรรมนูญเปิดให้มีการเลือกตั้งในจังหวัด ทางพรรคก็จะส่งผู้สมัครเช่นกัน
บุคลากร > หัวหน้าพรรค

| 0 | 1 | 2 | 3 | 4 |
| --- | --- | --- | --- | --- |

| ลำดับที่ | รูปภาพ | ชื่อ | เริ่มดำรงตำแหน่ง | สิ้นสุดวาระ |
พรรคร่วมพัฒนาชาติไทย (ครั้งที่ 1)
| 1 |  | ศักดิ์ชาย พรหมโท | 1 พฤษภาคม พ.ศ. 2557 | 15 ธันวาคม พ.ศ. 2560 |
| - |  | สราวุฒิ สิงหกลางพล | 15 ธันวาคม พ.ศ. 2560 | 9 พฤศจิกายน พ.ศ. 2561 |
| 2 |  | ธนพล พลเยี่ยม | 9 พฤศจิกายน พ.ศ. 2561 | 19 มกราคม พ.ศ. 2562 |
พรรคผึ้งหลวง
| 3 |  | ก้องภพ วังสุนทร | 19 มกราคม พ.ศ. 2562 | 7 ธันวาคม พ.ศ. 2562 |
พรรคร่วมพัฒนาชาติไทย (ครั้งที่ 2)
| (2) |  | ธนพล พลเยี่ยม | 7 ธันวาคม พ.ศ. 2562 | 19 มกราคม พ.ศ. 2563 |
พรรคก้าวไกล
| 4 |  | ราเชนธร์ ติยะวัชรพงศ์ | 19 มกราคม พ.ศ. 2563 | 18 กุมภาพันธ์ พ.ศ. 2563 |
| - |  | ปีใหม่ รัฐวงษา | 18 กุมภาพันธ์ พ.ศ. 2563 | 14 มีนาคม พ.ศ. 2563 |
| 5 |  | พิธา ลิ้มเจริญรัตน์ | 14 มีนาคม พ.ศ. 2563 | 23 กันยายน พ.ศ. 2566 |
| 6 |  | ชัยธวัช ตุลาธน | 23 กันยายน พ.ศ. 2566 | 7 สิงหาคม พ.ศ. 2567 |
บุคลากร > เลขาธิการพรรค

| 0 | 1 | 2 | 3 | 4 |
| --- | --- | --- | --- | --- |

| ลำดับที่ | รูปภาพ | ชื่อ | เริ่มดำรงตำแหน่ง | สิ้นสุดวาระ |
พรรคร่วมพัฒนาชาติไทย (ครั้งที่ 1)
| 1 |  | สมพร ศรีมหาพรหม | 1 พฤษภาคม พ.ศ. 2557 | 15 ธันวาคม พ.ศ. 2560 |
| 1 |  | สมพร ศรีมหาพรหม | 15 ธันวาคม พ.ศ. 2560   (รักษาการ) | 9 พฤศจิกายน พ.ศ. 2561 |
| 2 |  | อังกูร ไผ่แก้ว | 9 พฤศจิกายน พ.ศ. 2561 |  ? |
พรรคผึ้งหลวง
| 3 |  | วิรุฬห์ ชลหาญ | 19 มกราคม พ.ศ. 2562 | 8 กรกฎาคม พ.ศ. 2562 |
| - |  | นฤมล พานโคกสูง   (รองเลขาธิการพรรค) | 8 กรกฎาคม พ.ศ. 2562   (รักษาการ) | 7 ตุลาคม พ.ศ. 2562 |
| 4 |  | เจษฎา พรหมดี | 7 ตุลาคม พ.ศ. 2562 | 7 ธันวาคม พ.ศ. 2562 |
พรรคร่วมพัฒนาชาติไทย (ครั้งที่ 2)
| (2) |  | อังกูร ไผ่แก้ว | 7 ธันวาคม พ.ศ. 2562 | 19 มกราคม พ.ศ. 2563 |
พรรคก้าวไกล
| 5 |  | ปีใหม่ รัฐวงษา | 19 มกราคม พ.ศ. 2563 | 18 กุมภาพันธ์ พ.ศ. 2563 |
| 5 |  | ปีใหม่ รัฐวงษา | 18 กุมภาพันธ์ พ.ศ. 2563   (รักษาการ) | 14 มีนาคม พ.ศ. 2563 |
| 6 |  | ชัยธวัช ตุลาธน | 14 มีนาคม พ.ศ. 2563 | 23 กันยายน พ.ศ. 2566 |
| 7 |  | อภิชาติ ศิริสุนทร | 23 กันยายน พ.ศ. 2566 | 7 สิงหาคม พ.ศ. 2567 |
บุคลากร > กรรมการบริหารพรรค > ชุดที่ 1 (พ.ศ. 2563–2566)

| อันดับ | ชื่อ | ตำแหน่ง> หลัก | ตำแหน่ง> ฝ่าย |
| --- | --- | --- | --- |
| 1 | พิธา ลิ้มเจริญรัตน์ | หัวหน้าพรรค | หัวหน้าพรรค |
| 2 | ชัยธวัช ตุลาธน | เลขาธิการพรรค | เลขาธิการพรรค |
| 3 | ณธีภัสร์ กุลเศรษฐสิทธิ์ | เหรัญญิกพรรค | เหรัญญิกพรรค |
| 4 | ณกรณ์พงศ์ ศุภนิมิตตระกูล | นายทะเบียนสมาชิกพรรค | นายทะเบียนสมาชิกพรรค |
| 5 | ปดิพัทธ์ สันติภาดา (ลาออก) | กรรมการบริหารพรรค | สัดส่วนภาคเหนือ |
| 6 | สมชาย ฝั่งชลจิตร | กรรมการบริหารพรรค | สัดส่วนภาคใต้ |
| 7 | อมรัตน์ โชคปมิตต์กุล | กรรมการบริหารพรรค | สัดส่วนภาคกลาง |
| 8 | อภิชาติ ศิริสุนทร | กรรมการบริหารพรรค | สัดส่วนภาคตะวันออกเฉียงเหนือ |
| 9 | เบญจา แสงจันทร์ | กรรมการบริหารพรรค | สัดส่วนภาคตะวันออก |
| 10 | สุเทพ อู่อ้น | กรรมการบริหารพรรค | สัดส่วนปีกแรงงาน |
บุคลากร > กรรมการบริหารพรรค > ชุดที่ 2 (พ.ศ. 2566–2567)

| ลำดับที่ | ชื่อ | ตำแหน่ง> หลัก | ตำแหน่ง> ฝ่าย |
| --- | --- | --- | --- |
| 1 | ชัยธวัช ตุลาธน | หัวหน้าพรรค | หัวหน้าพรรค |
| 2 | อภิชาติ ศิริสุนทร | เลขาธิการพรรค | เลขาธิการพรรค |
| 3 | ณธีภัสร์ กุลเศรษฐสิทธิ์ | เหรัญญิกพรรค | เหรัญญิกพรรค |
| 4 | ณกรณ์พงศ์ ศุภนิมิตตระกูล | นายทะเบียนสมาชิกพรรค | นายทะเบียนสมาชิกพรรค |
| 5 | สมชาย ฝั่งชลจิตร | กรรมการบริหารพรรค | สัดส่วนภาคใต้ |
| 6 | อภิสิทธิ์ พรมฤทธิ์ | กรรมการบริหารพรรค | สัดส่วนภาคเหนือ |
| 7 | เบญจา แสงจันทร์ | กรรมการบริหารพรรค | สัดส่วนภาคตะวันออก |
| 8 | สุเทพ อู่อ้น | กรรมการบริหารพรรค | สัดส่วนปีกแรงงาน |
บุคลากร > บุคลากรพรรคในตำแหน่งอื่น ๆ

| ลำดับที่ | ชื่อ | ตำแหน่ง> หลัก | ตำแหน่ง> ฝ่าย |
| --- | --- | --- | --- |
| 1 | พิจารณ์ เชาวพัฒนวงศ์ | รองหัวหน้าพรรค | กิจการสภา |
| 2 | ณัฐวุฒิ บัวประทุม | รองหัวหน้าพรรค | กฎหมาย |
| 3 | พลตำรวจตรี สุพิศาล ภักดีนฤนาถ | รองหัวหน้าพรรค | การเมืองและกิจการพิเศษ |
| 4 | ศิริกัญญา ตันสกุล | รองหัวหน้าพรรค | นโยบาย |
| 5 | สุรเชษฐ์ ประวีณวงศ์วุฒิ | รองเลขาธิการพรรค | ความร่วมมือระหว่างพรรคการเมือง |
| 6 | ณัฐชา บุญไชยอินสวัสดิ์ | รองเลขาธิการพรรค | กิจการภายในและการเลือกตั้ง |
| 7 | ณัฐพงษ์ เรืองปัญญาวุฒิ | รองเลขาธิการพรรค | การพัฒนาระบบข้อมูล และดิจิทัล |
| 8 | พริษฐ์ วัชรสินธุ | โฆษกพรรค | โฆษกพรรค |
| 9 | กรุณพล เทียนสุวรรณ | รองโฆษกพรรค | รองโฆษกพรรค |
| 10 | ภคมน หนุนอนันต์ | รองโฆษกพรรค | รองโฆษกพรรค |
บุคลากร > บุคลากรพรรคในตำแหน่งอื่น ๆ > คณะที่ปรึกษาหัวหน้าพรรค

| ลำดับที่ | ชื่อ | ตำแหน่ง |
| --- | --- | --- |
| 1 | พิธา ลิ้มเจริญรัตน์ | ประธานที่ปรึกษา |
| 2 | วีระยุทธ กาญจน์ชูฉัตร | ที่ปรึกษา |
| 3 | เดชรัต สุขกำเนิด | ที่ปรึกษา |
การเลือกตั้ง > การเลือกตั้งทั่วไป > ผลการเลือกตั้งทั่วไป

| การเลือกตั้ง | จำนวนที่นั่ง | คะแนนเสียงทั้งหมด | สัดส่วนคะแนนเสียง | ที่นั่งเปลี่ยน | สถานภาพพรรค | ผู้นำเลือกตั้ง |
| --- | --- | --- | --- | --- | --- | --- |
พรรคผึ้งหลวง
| 2562 | 0 / 500 | 12,576 |  |  | ไม่ได้รับเลือกตั้ง | ก้องภพ วังสุนทร |
พรรคก้าวไกล
| 2566 | 151 / 500 | 14,438,851 | 36.54% | 151 | ฝ่ายค้าน | พิธา ลิ้มเจริญรัตน์ |
การเลือกตั้ง > การเลือกตั้งทั่วไป > เลือกตั้งซ่อม

| เขตเลือกตั้ง | วันเลือกตั้ง | ผู้สมัครรับเลือกตั้ง | คะแนนเสียงทั้งหมด | สัดส่วนคะแนนเสียง | ผลการเลือกตั้ง |
| --- | --- | --- | --- | --- | --- |
| สมุทรปราการ เขต 5 | 9 สิงหาคม พ.ศ. 2563 | อิศราวุธ ณ น่าน | 19,977 | 20.45% |  พ่ายแพ้ |
| ชุมพร เขต 1 | 16 มกราคม พ.ศ. 2565 | วรพล อนันตศักดิ์ | 3,582 | 3.85% |  พ่ายแพ้ |
| สงขลา เขต 6 | 16 มกราคม พ.ศ. 2565 | ธิวัชร์ ดำแก้ว | 5,427 | 5.83% |  พ่ายแพ้ |
| กรุงเทพมหานคร เขต 9 | 30 มกราคม พ.ศ. 2565 | กรุณพล เทียนสุวรรณ | 20,361 | 24.10% |  พ่ายแพ้ |
| ระยอง เขต 3 | 10 กันยายน พ.ศ. 2566 | พงศธร ศรเพชรนรินทร์ | 39,296 | 58.95% |  สำเร็จ ได้รับเลือกตั้ง |
การเลือกตั้ง > การเลือกตั้งท้องถิ่น > การเลือกตั้งผู้ว่าราชการกรุงเทพมหานครและสมาชิกสภากรุงเทพมหานคร

ในการเลือกตั้งผู้ว่าราชการกรุงเทพมหานคร พ.ศ. 2565 พรรคก้าวไกลได้ส่ง วิโรจน์ ลักขณาอดิศร ส.ส. พรรคก้าวไกล ลงสมัครรับเลือกตั้งเป็นผู้ว่าราชการกรุงเทพมหานคร และขณะเดียวกัน ในการเลือกตั้งสมาชิกสภากรุงเทพมหานคร พ.ศ. 2565 ที่จัดในวันเดียวกันนั้น พรรคก้าวไกลได้ส่งผู้สมัครรับเลือกตั้งสมาชิกสภากรุงเทพมหานครครบทุก 50 เขต โดยวิโรจน์ได้คะแนนทั้งสิ้น 253,938 เป็นอันดับสามในการเลือกตั้ง แม้จะไม่ได้ตำแหน่งผู้ว่าฯ แต่ก็สามารถครองสมาชิกสภากรุงเทพมหานครได้ 14 ที่นั่ง เป็นอันดับสองรองมาจากพรรคเพื่อไทย
| การเลือกตั้ง | ผู้สมัคร | คะแนนเสียงทั้งหมด | สัดส่วนคะแนนเสียง | ผลการเลือกตั้ง |
| --- | --- | --- | --- | --- |
| 2565 | วิโรจน์ ลักขณาอดิศร | 253,851 | 9.49% |  พ่ายแพ้ |
| การเลือกตั้ง | จำนวนที่นั่ง | คะแนนเสียงทั้งหมด | สัดส่วนคะแนนเสียง | ที่นั่งเปลี่ยน | ผลการเลือกตั้ง |
| --- | --- | --- | --- | --- | --- |
| 2565 | 14 / 50 | 485,830 | 20.85% | 14 | เสียงข้างมากร่วมกับพรรคเพื่อไทย |
การเลือกตั้ง > การเลือกตั้งท้องถิ่น > การเลือกตั้งนายกองค์การบริหารส่วนจังหวัด

พรรคก้าวไกลได้เปิดรับสมัครผู้สมัครนายกองค์การบริหารส่วนจังหวัดนับตั้งแต่ปลายปี พ.ศ. 2566 โดยผู้สมัครที่ประกาศตัวแล้ว มีดังนี้
| จังหวัด | นาม | หมายเหตุ | ผลการเลือกตั้ง |
| --- | --- | --- | --- |
กาญจนบุรี: ไม่ส่งผู้สมัครรับเลือกตั้งในนามพรรค
| เชียงใหม่ | พันธุ์อาจ ชัยรัตน์ | อดีตผู้อำนวยการสำนักงานนวัตกรรมแห่งชาติ (องค์การมหาชน) | ย้ายไปสังกัดพรรคประชาชนทั้งหมด |
| ตราด | ชลธี นุ่มหนู | นายกสมาพันธ์ชาวสวนทุเรียนไทยภาคตะวันออก | ย้ายไปสังกัดพรรคประชาชนทั้งหมด |
| ภูเก็ต | นายแพทย์ เลอศักดิ์ ลีนะนิธิกุล | อดีตรองผู้อำนวยการโรงพยาบาลวชิระภูเก็ต | ย้ายไปสังกัดพรรคประชาชนทั้งหมด |
| ราชบุรี | ชัยรัตน์ ศักดิ์อิสระพงศ์ |  | ย้ายไปสังกัดพรรคประชาชนทั้งหมด |
| ลำพูน | วีระเดช ภู่พิสิฐ | อดีตหัวหน้าสำนักงานพรรคก้าวไกล ลำพูน | ย้ายไปสังกัดพรรคประชาชนทั้งหมด |
| อุดรธานี | คณิศร ขุริรัง | ประธานสภาทนายความจังหวัดอุดรธานี 2 สมัย | ย้ายไปสังกัดพรรคประชาชนทั้งหมด |
กิจกรรมอื่น ๆ ของพรรค > ศูนย์นโยบายเพื่ออนาคต

ศูนย์นโยบายเพื่ออนาคต (Think Forward Center) เป็นหน่วยงานของพรรคก้าวไกลที่ทำหน้าที่ศึกษา รับฟัง แลกเปลี่ยน วิเคราะห์ และพัฒนาแนวทางและข้อเสนอนโยบายต่างๆ เพื่ออนาคตของสังคมประชาธิปไตยที่ก้าวหน้าและเท่าเทียม เปิดตัวเมื่อวันที่ 29 เมษายน พ.ศ. 2564 นำโดย ดร.เดชรัต สุขกำเนิด ดำรงตำแหน่งผู้อำนวยการศูนย์นโยบายเพื่ออนาคต โดยระยะแรกมีการนำเสนอมาตรการเฉพาะหน้า 7 ข้อ เพื่อช่วยผู้ที่ได้รับผลกระทบจากไวรัสโคโรนา 2019 ที่ระบาดอย่างหนัก ส่งผลให้เศรษฐกิจชะลอตัว เกิดการว่างงาน และเกิดการเลิกจ้าง
วันที่ 8 มีนาคม พ.ศ. 2566 พรรคก้าวไกลและศูนย์นโยบายเพื่ออนาคต จัดกิจกรรม “กาก้าวไกล เพศไหนก็คนเท่ากัน” เนื่องในวันสตรีสากล โดยกำหนดรูปแบบการจัดงานที่มีชื่อว่า การโอบรับอย่างเท่าเทียม ซึ่งพิธา ลิ้มเจริญรัตน์ กล่าวเปิดตัวนโยบายเพื่อความเท่าเทียมทางเพศ ยืนยันพร้อมสานต่อภารกิจของพรรคอนาคตใหม่ ในการสร้างประเทศไทยที่คนไทยเท่าเทียมกัน ประเทศไทยเท่าทันโลก 10 นโยบาย เพื่อความเท่าเทียมทางเพศของพรรคก้าวไกล ซึ่งเรียงตามช่วงอายุของคนคนหนึ่งตั้งแต่เกิดจนแก่ ประกอบด้วย
ผ้าอนามัยไม่เก็บภาษีมูลค่าเพิ่ม แจกฟรีในโรงเรียน
ปฏิรูปการสอนเพศศึกษา ส่งเสริมความเสมอภาคทางเพศ
ตำรวจหญิงทุกสถานี
ปรับปรุงกฎหมายต่อต้านความรุนแรงทางเพศ
สมรสเท่าเทียม
รับรองทุกเพศสภาพ คำนำหน้าตามสมัครใจ
ยุติการตั้งครรภ์ไม่เกิน 12 สัปดาห์ รับยาฟรีทุกโรงพยาบาล หรือสาธารณสุขตำบล
สิทธิลาคลอด 180 วัน พ่อแม่แบ่งกันได้
ศูนย์เลี้ยงเด็กใกล้บ้าน ห้องปั๊มนมในที่ทำงาน
ตรวจคัดกรองฟรี 5 มะเร็งที่พบบ่อยในหญิงไทย
ข้อวิจารณ์ > กลุ่มงูเห่า

พรรคก้าวไกลมี สส. งูเห่าเกิดขึ้นเป็นชุดที่ 3 ต่อจาก 2 ชุดก่อนหน้าในสมัยพรรคอนาคตใหม่ โดยเกิดขึ้นในการอภิปรายทั่วไปเพื่อลงมติไม่ไว้วางใจรัฐมนตรีไทย กุมภาพันธ์ พ.ศ. 2564 หลังจากที่มี สส. ของพรรคลงมติไว้วางใจรัฐมนตรีจากพรรคภูมิใจไทย คือ อนุทิน ชาญวีรกูล และ ศักดิ์สยาม ชิดชอบ โดยมีดังนี้
ขวัญเลิศ พานิชมาท สส.ชลบุรี เขต 5
คารม พลพรกลาง สส.บัญชีรายชื่อ
เอกภพ เพียรพิเศษ สส.เชียงราย เขต 1
พีรเดช คำสมุทร สส.เชียงราย เขต 6
โดยพรรคมีมติลงโทษห้ามร่วมงานทุกกิจกรรมของพรรค โดยไม่มีการขับออกแบบกลุ่มงูเห่าพรรคอนาคตใหม่ก่อนหน้านี้ ต่อมาย้ายไปสังกัดพรรคภูมิใจไทยทั้งหมด
ข้อวิจารณ์ > คำร้องคัดค้านการเป็น สส.

15 มิถุนายน พ.ศ. 2566 มีเอกสารที่นำเสนอต่อคณะกรรมการการเลือกตั้ง เรื่อง ประกาศผลการเลือกตั้งแบบแบ่งเขต ครั้งที่ 1 ปรากฎว่ามี ว่าที่ ส.ส. ที่ประกาศผลรับรอง 329 คน ขณะที่มี 71 เขต ที่มีเรื่องร้องคัดค้าน มีรายงานว่า เอกสารดังกล่าวอาจเป็นเอกสารสรุปของฝ่ายปฏิบัติการ แจ้งเรื่องร้องคัดค้านการเลือกตั้ง ที่ยังไม่ได้นำเสนอต่อที่ประชุม กกต. โดยพรรคก้าวไกลถูกร้องคัดค้านทั้งสิ้น 7 คน ดังนี้
| ลำดับ | รายชื่อ สส>  | เขตที่ลงเลือกตั้ง | ข้อกล่าวหา | สถานะปัจจุบัน |
| --- | --- | --- | --- | --- |
| 1 | รักชนก ศรีนอก | กรุงเทพมหานคร เขต 28 | โพสต์พาดพิงอดีตผู้สมัครพรรคประชาธิปัตย์ในเฟซบุ๊ก   เหตุจากการถูกผู้สนับสนุนพรรคดังกล่าวปล่อยข่าวเท็จ | ยังดำรงตำแหน่ง |
| 2 | ชริน วงศ์พันธ์เที่ยง | พระนครศรีอยุธยา เขต 2 |  | ยังดำรงตำแหน่ง |
| 3 | ปดิพัทธ์ สันติภาดา | พิษณุโลก เขต 1 |  | ถูกตัดสิทธิทางการเมือง เป็นเวลา 10 ปี จากคดียุบพรรค |
| 4 | จรัส คุ้มไข่น้ำ | ชลบุรี เขต 8 |  | ยังดำรงตำแหน่ง |
| 5 | ยอดชาย พึ่งพร | ชลบุรี เขต 9 |  | ยังดำรงตำแหน่ง |
| 6 | เพชรรัตน์ ใหม่ชมภู | เชียงใหม่ เขต 1 |  | ยังดำรงตำแหน่ง |
| 7 | สมชาติ เตชถาวรเจริญ | ภูเก็ต เขต 1 |  | ยังดำรงตำแหน่ง |

แต่ถึงกระนั้น กกต. ก็ประกาศรับรอง สส. ทั้ง 500 คนก่อน โดยได้ชี้แจงว่าจะดำเนินการพิจารณาให้แล้วเสร็จภายใน 1 ปี นับตั้งแต่วันเลือกตั้ง ทั้งนี้ เมื่อพรรคก้าวไกลถูกยุบ ปดิพัทธ์ซึ่งเคยเป็นกรรมการบริหารพรรคก็ถูกตัดสิทธิ์ทางการเมืองด้วย ส่วนที่เหลือได้ย้ายไปสังกัดพรรคประขาชน
ข้อวิจารณ์ > การกระทำของสมาชิกและ สส. ของพรรค

วันที่ 16 พฤษภาคม พ.ศ. 2566 ณธีภัสร์ กุลเศรษฐสิทธิ์ เหรัญญิกพรรคและว่าที่ ส.ส. บัญชีรายชื่อลำดับที่ 27 แถลงข่าวลาออกจากการเป็นว่าที่ ส.ส. หลังจากถูกจับข้อหาเมาแล้วขับในคืนก่อนหน้า ส่งผลให้ สุเทพ อู่อ้น ผู้สมัคร ส.ส. บัญชีรายชื่อ ในลำดับที่ 40 และกรรมการบริหารพรรคสัดส่วนปีกแรงงาน ได้รับการเลื่อนลำดับขึ้นเป็นว่าที่ ส.ส. แทนณธีภัสร์
นอกจากนี้ ภายหลังเสร็จสิ้นการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เป็นต้นมา พรรคก้าวไกลถูกวิพากษ์วิจารณ์อย่างกว้างขวาง ภายหลังจากมีข้อเท็จจริงปรากฏขึ้นว่ามีสมาชิกพรรคหลายคน รวมถึงสมาชิกสภาผู้แทนราษฎรของพรรคด้วย มีพฤติกรรมคุกคาม ล่วงละเมิดทางเพศ หรือทำร้ายร่างกายผู้หญิงอยู่หลายกรณี ทำให้แฮชแท็ก #สสทําร้ายร่างกายผู้หญิง #สสก้าวไกลคุกคามทางเพศ และ #พรรคชายแท้ ติดเทรนด์ในเอ็กซ์ โดยเมื่อวันที่ 12 ตุลาคม พ.ศ. 2566 พรรคก้าวไกลได้ชี้แจงว่า พรรคพบการกระทำความผิดดังกล่าวของสมาชิกพรรคจำนวน 4 กรณี ดังนั้น พรรคจึงประกาศดำเนินการปรับปรุงพรรคเพื่อป้องกันและรับมือปัญหาการคุกคามทางเพศโดยเฉพาะ ซึ่งต่อมาเมื่อวันที่ 18 ตุลาคม พรรคก้าวไกลได้จัดตั้งคณะทำงานพิเศษป้องกันและแก้ไขปัญหาความรุนแรงทางเพศ โดยมีเบญจา แสงจันทร์ สส.บัญชีรายชื่อ และกรรมการบริหารพรรคสัดส่วนภาคตะวันออก เป็นประธานคณะทำงาน และจนถึงเมื่อวันที่ 7 พฤศจิกายน พรรคก้าวไกลได้ลงโทษสมาชิกพรรคที่กระทำความผิดข้างต้นทั้งหมดแล้ว ดังนี้